***Butterfly Soup*** er en visuell roman utgitt i 2017, og laget av den amerikanske utvikleren Brianna Lei.

Tema
----

Spillets handling foregår i 2008 og forteller om fire unge, skeive amerikanske jenter av asiatisk opphav som går på første året av high school, og blir nære som medlemmer av en baseballklubb. Fortellingen fokuserer på forholdet mellom to av dem, Diya og Min-seo. Den formidler tema som barnemishandling og homofobi, men stemningen i spillet er generelt optimistisk. For historien, som tar plass i Fremont i California, tar Lei inspirasjon fra hennes egen oppvekst i et lignende nabolag sammen med andre amerikanere av asiatisk opphav. Selv om spilleren kan gjøre valg i fortellingen, har det ikke en effekt på slutten av den.

Spillopplevelse
---------------

*Butterfly Soup* er en visuell roman, så spillopplevelsen har et nokså lavt nivå interaktivitet og består av scener med ikke-bevegende, to-dimensjonale bilder av figurer i et førstepersonsperspektiv. Spillets plott skifter fokus mellom fire hovedfigurer; hvert valg utført av spilleren er gjennomført fra synspunktet til figuren som er i fokus. I ny og ne er det spillseksjoner hvor spilleren kan klikke seg gjennom forskjellige området og på forskjellige gjenstander.

Utvikling
---------

Lei var inspirert av forskjellig sportsanime som *Haikyu!!* og *Free!*. Gjennom dette kom hun opp med idéen om et «baseballyuri»-spill. Spillet ble oppbygd i løpet av to og et halvt år i spillmotoren Ren'Py, med grafikken laget i Photoshop og Illustrator, og lyd redigert med Audacity. Figurene var skapt for å være motsatte av hverandre, slik at de kunne ha interessante scenarioer. Spillet var ment å være mye lengre, og skulle handle om hele deres første skoleår, men ble redusert siden idéen var for stor til å kunne utføres ordentlig.

Mottakelse
----------

*Butterfly Soup* var blant de visuelle romanene i 2017 som var mest populære blant spillere og kritikere. *Rock, Paper, Shotgun* beskrev det som «en *insta-hit*, og (...) en kontemporær klassiker.» *The Verge* hyllet spillets fortelling, og skrev at «rollebesetningen føles som en ekte tenåringsgruppe.» Det ble kronet som «beste visuelle roman» i 2017 av *PC Gamer* og var en del av en utstilling ved Game Developers Conference.

Distribusjon
------------

Spillet er tilgjengelig på engelsk, samt flere andre språk, for Windows, Mac og Linux. Det er distribuert via itch.io, som lar kunden bestemme deres egne pris. I 2018 nevnte Lei at hun vil lage en oppfølger. Spiller har også blitt uoffisielt tilgjengelig for nettleser, Android, iOS og Apple Silicon Mac.

Referanser
----------

1. 1 2 3 4  Moore, Michael (21. januar 2018). «Butterfly Soup is a game about queer Asian-American teens, love, and baseball». *The Verge*. Besøkt 1. september 2018.
2. 1 2 3  «Priceless Play – September 1st 2018». *Rock, Paper, Shotgun*. 1. september 2018. Besøkt 1. september 2018.
3. 1 2 3  Stanley, Alyse (28. februar 2018). «Developer of indie hit Butterfly Soup talks sequel plans». *Rock Paper Shotgun*. Besøkt 1. september 2018.
4. ↑  Couture, Joel (5. mars 2018). «Road to the IGF: Brianna Lei's Butterfly Soup». *www.gamasutra.com* **(engelsk)**. Besøkt 3. mai 2020.
5. ↑  «Best Visual Novel 2017: Butterfly Soup». *PC Gamer* **(engelsk)**. 29. desember 2017. Besøkt 1. september 2018.
6. ↑  «Butterfly Soup by Brianna Lei».
7. ↑  «Butterfly Soup Web & Android Ports by Brianna Lei». *itch.io* **(engelsk)**. Besøkt 4. februar 2021.
8. ↑  «‎Butterfly Soup». *App Store* **(engelsk)**. Besøkt 12. februar 2022.

Eksterne lenker
---------------

* (en) *Butterfly Soup* på itch.io Rediger på Wikidata

* (en) *Butterfly Soup* hos MobyGames Rediger på Wikidata

* (en) *Butterfly Soup* hos Visual Novel Database Rediger på Wikidata

* (en) *Butterfly Soup* på Internet Movie Database Rediger på Wikidata

* (en) *Butterfly Soup* hos Giant Bomb Rediger på Wikidata

* (en) *Butterfly Soup* hos Internet Game Database Rediger på Wikidata

Portal: Videospill